प्रदेश में सेब को गत चार दशकों से काफी प्रोत्साहन मिला है। आंकड़ों पर नजर डालें तो सन् 1960 में हिमाचल प्रदेश में केवल 3025 हैक्टेयर क्षेत्र में सेब के बगीचे थे। सन् 1989 में ये क्षेत्र बढक़र 57460 हेकेट्यर हो गया। वर्तमान में यह संख्या एक लाख हेक्टेयर से अधिक है। इसी प्रकार सन् 1960 में सेब का उत्पादन मात्र 1200 टन था, जो 1989 में बढक़र 3.30 लाख टन और अब 6 लाख टन से अधिक है। लगभग 35 हजार सेब उत्पादक सेब उत्पादन से जुड़े हैं। इनमें अधिकांश के पास बहुत कम जमीन है।